CONCESIÓN DUN NOVO PRAZO PARA A PRESENTACIÓN DE PROXECTOS AO ABEIRO DO PLAN CONCELLOS 2022-2023
ADMINISTRACIÓN LOCAL — Provincial — Deputación Provincial (Subvencións e axudas, 02/06/2022)

Consta no expediente o informe da xefa do Servizo de Cooperación, de data 18 de maio de 2022 (CSV: V56EAAL6IG5SMX45), que literalmente se transcribe: Primeiro.- O Pleno da Corporación Provincial, na súa sesión ordinaria do 26/11/2021, aprobou as “Bases Reguladoras e Convocatoria do Plan Provincial de Obras e Servizos (Plan Concellos) 2022-2023” (en adiante Plan Concellos 2022-2023) co obxecto de regular a concesión, a execución e a xustificación das subvencións que se concedan con cargo a elas (publicadas no BOPPO núm.230 de 27 de novembro de 2021). As axudas e subvencións deste plan poderán destinarse ás seguintes liñas nos termos recollidos na base Oitava: liña 1 (investimentos), liña 2 (amortización de débedas con entidades financeiras, pagamento de débedas con acredores de gasto corrente, gastos correntes derivados da prestación de servizos municipais, gastos correntes derivados da realización de actos culturais, deportivos, sociais, turísticos.) e liña 3 (emprego para a conservación e o funcionamento de bens e servizos municipais). Segundo.- Conforme ao disposto na base 12ª do Plan, os Concellos interesados deberían presentar para cada liña a documentación que se sinala na referida base no prazo de tres meses a contar desde o día seguinte da publicación das bases e do extracto da convocatoria no BOPPO e na Base de Datos Nacional de Subvencións (BDNS), se ben se contempla un período de emenda de dez (10) días hábiles a contar desde a data de recepción do requirimento. Terceiro.- Entre a documentación técnico-administrativa que as entidades teñen que presentar, consta a necesaria presentación dos proxectos técnicos. Dado o seu carácter intrinsecamente esencial, a súa presentación no prazo establecido nas bases reguladoras constitúe un requisito esencial, cuxo incumprimento conlevaría a imposibilidade de conceder as axudas. Non obstante, esta natureza esencial e implícita dos proxectos técnicos non consta expresamente nas bases reguladoras, o que para algunhas entidades solicitantes provoca erros interpretativos sobre a posibilidade de emendar a falta de presentación durante o período de emenda. Cuarto.- Por elo, co fin de dotar de maior seguridade xurídica á tramitación administrativa en beneficio de todos os interesados, considérase necesario, en aras do interese público, outorgar un novo prazo cara a presentación dos proxectos técnicos a fin de que as entidades locais poidan preparar adecuadamente os mesmos atendendo a complexidade dos contratos. Hase de ter en conta que no momento no que o Plan Concellos 2022-2023 entrou en vigor xa había una situación de marcada complexidade debido ao encarecemento das materias primas. A isto hai que engadir que o lexislador estatal, en cumprimento de compromisos comunitarios, ditou ata tres decretos lei (hoxe validados), o RD-Lei 3/2022, de 1 de marzo, RD-Lei 4/2022, de 15 de marzo, e RD-Lei 6/2022 de 29 de marzo, para facer fronte a un escenario de enorme volatilidade nos prezos, o que obviamente incide en todos os operadores económicos do sector públicos implicados. Quinto.- A concesión deste período extraordinario non so non afecta ao obxectivo final deste marco de axudas, definido na bases reguladoras, e cuxo impacto final na economía local é moi significativo, senón que ademais se revela como o mecanismo máis eficaz e necesario para garantir tanto o respecto aos principios de igualdade e non discriminación, como o de eficiencia e responsabilidade na xestión dos recursos públicos, tal e como sinalan os artigos 7 e 8 da Lei Orgánica 2/2012, de 27 de abril, de estabilidade orzamentaria e sustentabilidade financeira.1º.- A normativa en materia de subvencións, tanto estatal, autonómica, como a ditada pola propia Deputación, reflicten como característica diferenciadora a afección da axuda pública ao cumprimento dun obxectivo, neste caso, á execución dun proxecto específico. En consecuencia o interese público perseguido coa concesión da subvención queda delimitado polo propio obxecto da finalidade subvencionable. As subvencións outorgadas pola Deputación ao abeiro da Liña 1 están vinculadas a un proxecto de obra, e a descrición que nel se fai das actuacións delimitan a finalidade subvencionable.2º.- A recente STS de 5/11/2019 co (RC 6806/2018) confirma a xurisprudencia da Sala Terceira do Tribunal Supremo que declara o carácter antiformalista e pro actione en orde á admisión das solicitudes administrativas que xa declarou nas SSTS nº 1862/2018, de 20 de decembro (RC 369/2018) e nº 1342/2018, de 19 de xullo (RC 3662/2017). Acorde co principio antiformalista que inspira o ordenamento, podemos evidenciar que non hai inconveniente para admitir unha interpretación ampla do inciso final do artigo 68 da LPAC que permita entender que salvo cando concorran outros intereses obxecto de protección e mentres non teña lugar a declaración expresa da desistencia nos termos do artigo 21, o solicitante pode achegar os proxectos e presentar a documentación preceptiva, dando lugar á tramitación do procedemento.3º.- Ademais, a base 9ª do Plan Concellos 2022-2023 establece que o procedemento de concesión destas axudas é o de concorrencia non competitiva, de forma que as solicitudes presentadas polas entidades municipais non son obxecto de comparación nin prelación entre elas. Deste modo, a concesión dun novo prazo para a presentación de proxectos non prexudica ao resto dos Concellos da provincia, que igualmente se benefician destas subvencións baseadas no principio de cooperación e equilibrio territorial.4º A modificación proposta non constitúe unha dispensa nin unha exención non permitida polas leis, senón que vai encamiñada a afrontar un problema de carácter conxuntural que está a provocar retrasos nos tempos de entrega da documentación técnica.5º.- Dos antecedentes expostos, considérase acreditado o respecto aos principios establecidos no artigo 129.1 da Lei 39/2015, de 1 de outubro, do Procedemento Administrativo común das Administracións Públicas, en canto ao exercicio da súa potestade regulamentaria conforme aos principios de necesidade, eficacia, proporcionalidade, seguridade xurídica, transparencia e eficiencia. A concesión dun novo prazo supón unha medida eficaz e proporcional para afrontar as novas circunstancias, e é posible a súa integración de forma coherente no marco das bases inicialmente aprobadas, cumpre coa transparencia debida ao ter que publicarse a súa aprobación no Boletín Provincial e dota de eficiencia a un plan deseñado en circunstancias diferentes.6º.- Para a modificación das bases, de conformidade coa base 2ª do Plan Concellos 2022-2023, rexerá o establecido ao respecto no artigo 33.2. d) e 36 da Lei 7/1985, de 2 de abril, Reguladoras das Bases de Réxime Local e nos artigos 32 e 33 do Real Decreto Lexislativo 781/1986, do 18 abril, e demais normativa aplicable, é dicir, que se segue o mesmo criterio xurídico que para a súa aprobación inicial, polo que se realiza unha tramitación semellante en relación á necesidade de cumprimento de todos os requisitos de informes, procedemento administrativo e publicidade. Polo exposto, proponse conceder un novo prazo cara a presentación dos proxectos técnicos, no marco do Plan Concellos 2022-2023, ata o 30 de xuño de 2022.” Vista toda a documentación relativa ao citado plan que obra no expediente; vistos os informes da Secretaría Xeral (CSV: ZX7MKK045W8MIVN6), da Intervención Provincial, de data 19 de maio de 2022 (CSV: E48DBSKVPWOT0RIB), e visto o ditame da Comisión Informativa de Cooperación Municipal, Cooperación Transfronteiriza e Cohesión Social (CSV: HCSWWWNM6V7HD9CO), emitido antes da súa elevación ao Pleno; de conformidade cos artigos 33 da Lei 7/1985, de 2 de abril, Reguladora das Bases do Réxime Local, e 70 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, o Pleno acorda por ______________: 1º.- CONCEDER un novo prazo, ata o 30 de xuño de 2022, para presentar os proxectos técnicos no marco do Plan Concellos 2022-2023, anualidade 2022 2º.- DIFUNDIR o novo prazo para a presentación da documentación técnica no Boletín Oficial da Provincia de Pontevedra (BOPPO) e na sede electrónica da Deputación de Pontevedra https://sede.depo. gal para o seu público coñecemento. Pontevedra, na data da sinatura electrónica.—A xefa do Servizo de Cooperación (documento asinado dixitalmente), Atiq Gannau Tulbure.—Conforme: O deputado delegado da Área de Cooperación (documento asinado dixitalmente), Santos Héctor Rodríguez Díaz. (Documento dixitalmente á marxe)